VEGA og ICO præsenterer

**oOoOO and Islamiq Grrrls’ electro udfordrer dit onlineliv**

*Fordyb dig i* oOoOO and Islamiq Grrrls’ sammensatte og udfordrende elektroniske univers i Lille VEGA *onsdag den 3. oktober.*

House-pioneren Chris Dexter Greenspan og Berliner-produceren Islamiq Grrls’ elektroniske eksperimenter smelter sammen i det nye projekt oOoOO and Islamiq Grrrls. Duoen mixer balkan-electronica, new-wave, roots-rock og autotune i en bevidst udfordrende stil, som kræver lidt af lytteren.

I maj udgav de albummet, *Faminine Mystique*, der i en henslængt parade af referencer og genrer efterligner vores liv online. Den endeløse strøm af tanker og input, som vi navigerer i gennem i vores news feeds hver dag hviskes frem i shoegaze melodier, trap hi-hats, svulmende guitarsoloer og ikke stemte klaverer.

Samarbejdet startede, da de to musikere begyndte at give hinanden feedback på deres solomateriale. Kort efter gik det op for Greenspan og Islamiq Grrls, at deres projekter var smeltet sammen til et. Flere af sangene på *Faminine Mystique* er stadig soloproduktioner, men de passer alle umådeligt godt sammen.

**Fakta om koncerten:**
oOoOO and Islamiq Grrrls (US/DE)
Onsdag den 3. oktober kl. 21:00
Lille VEGA, Enghavevej 40, 1674 Kbh. V
160 kr. + gebyr
Billetsalget starter i dag via VEGAs hjemmeside og Ticketmaster.